U rujnu počinje novi krug izravnih mirovnih pregovora Izraela i Palestinaca
Pregovori bi mogli završiti u roku od godine dana, s konačnim rezultatom 'održive' palestinske države
Posebni američki izaslanik George Mitchell posjećivao je obje strane, pokušavajući da ponovno pokrene pregovore. On očekuje da će kao rezultat ovih pregovora biti formirana "održiva" palestinska država. Američka državna tajnica Hillary Clinton izjavila je da će Izrael i Palestinci početkom sljedećeg mjeseca u Washingtonu nastaviti izravne mirovne pregovore. Proces će početi susretom u Bijeloj kući s čelnicima obiju strana. Egipatski predsjednik Hosni Mubarak i jordanski kralj Abdulah također će biti pozvani na skup, kao i bivši britanski premijer Tony Blair, koji predstavlja tzv. diplomatski kvartet u kojem su Sjedinjene Države, Rusija, Ujedinjeni narodi i Europska unija. Očekuje se da će se gospođa Clinton na početku pregovora susresti s izraelskim premijerom Benjaminom Netanyahuom i palestinskim čelnikom Mahmudom Abbasom . Američka državna tajnica je izjavila da bi ovi pregovori mogli biti okončani unutar godine dana. Njihov je cilj da se uspostavi neovisna palestinska države koja bi živjela u miru uz Izrael. Ovi pregovori bit će prvi izravni službeni kontakt između Izraela i Palestinaca od 2008. godine. Predsjednik Abbas je ranije izjavljivao da nije spreman na angažman u izravnim razgovorima s Izraelom, ukoliko se ne ispune određeni uvjeti. Posebni američki izaslanik George Mitchell posjećivao je obje strane, pokušavajući da ponovno pokrene pregovore. On očekuje da će kao rezultat ovih pregovora biti formirana "održiva" palestinska država.